Skandinavia

Skandinavia esas kelke nepreciza termino quo koncernas la nordala stati di Europa.

Geografiale Skandinavia signifikas la peninsulo en quo Suedia e Norvegia jacas. Ulafoye anke Dania inkluzesas en la geografiala Skandinavia.

En politikala e kulturala geografio on inkluzas a Skandinavia Suedia, Norvegia, Dania (kun Faero) ed, oft anke, Islando. Se on volas inkluzar anke Finlando, on devas parolas pri Fino-Skandinavia.

Ofte on parolas pri nordala stati vice Fino-Skandinavia, kande on parolas pri la stati quo havas samatipa kulturo e socio. La termino “Nordala stati” havas anke ula politikala nianco, pro ke Suedia, Norvegia, Dania, Islando e Finlando formacas la Konsilistaro di Nordala stati.

La vorto Skandinavia iras de Latina-linguala Scania quo signifikas sud-Sueda provinco Skåne (lektez: Skone).

*